BBC iku cekakan saka The British Broadcasting Corporation, yaiku stasiun radio lan télévisi pamaréntah Karajan Manunggal. BBC uga nyedyaké giyaran warta ing internèt. BBC diyasa ing taun 18 Oktober 1922 lan didadèkaké perusahaan pamaréntah ing taun 1927. BBC iku stasiun radio lan télévisi sing gedhé dhéwé sadonya.
Logo British Broadcasting Corporation
Layanan télévisi BBC ing Karajan Manunggal antarané wujud BBC One, BBC Two, BBC Three, BBC Four, saluran warta BBC News 24, lan loro saluran kanggo bocah cilik, CBBC sarta CBeebies. BBC One lan Two bisa ditampa kanthi transmisi analog déné sisané digital. BBC uga nglola sawijining stasiun kang mligi kanggo pulitik, yaiku BBC Parliament, kang nyuguhaké warta Parlemèn Karajan Manunggal, Parlemèn Sekotlan, Parlemèn Éropa sarta Senat Amérika Sarékat.
Operasi BBC dilakokaké déning BBC Worldwide kalebu saluran télévisi internasionalé kaya ta BBC World, BBC Prime, BBC America, BBC Canada lan BBC Japan.